CELEX: C2005/182/71
Language: el
Date: 2005-07-23 00:00:00
Title: Υπόθεση T-171/05: Προσφυγή-αγωγή του Bart Nijs κατά του Ελεγκτικού Συνεδρίου των Ευρωπαϊκών Κοινοτήτων, που ασκήθηκε στις 2 Μαΐου 2005

23.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/38
            
         Προσφυγή-αγωγή του Bart Nijs κατά του Ελεγκτικού Συνεδρίου των Ευρωπαϊκών Κοινοτήτων, που ασκήθηκε στις 2 Μαΐου 2005
   (Υπόθεση T-171/05)
   (2005/C 182/71)
   Γλώσσα διαδικασίας: η γαλλική
   Ο Bart Nijs, κάτοικος Bereldange (Λουξεμβούργο), εκπροσωπούμενος από τον δικηγόρο Fränk Rollinger, με τόπο επιδόσεων στο Λουξεμβούργο, άσκησε στις 2 Μαΐου 2005 ενώπιον του Πρωτοδικείου των Ευρωπαϊκών Κοινοτήτων προσφυγή-αγωγή κατά του Ελεγκτικού Συνεδρίου των Ευρωπαϊκών Κοινοτήτων.
   Ο προσφεύγων-ενάγων (στο εξής: προσφεύγων) ζητεί από το Πρωτοδικείο:
   
               1.
            
            
               να ακυρώσει την απόφαση της επιτροπής κρίσεων του Ελεγκτικού Συνεδρίου με την οποία δόθηκαν στον προσφεύγοντα τα μόρια αξιολόγησης για το 2003,
            
         
               2.
            
            
               να ακυρώσει την απόφαση της αρμόδιας ΑΔΑ να μην προαγάγει τον προσφεύγοντα στον βαθμό του αναθεωρητή το 2004,
            
         
               3.
            
            
               να ακυρώσει την έκθεση βαθμολογίας του προσφεύγοντος για το 2003,
            
         
               4.
            
            
               να ακυρώσει την απόφαση υπ' αριθ. 6/2004 της δευτεροβάθμιας επιτροπής κρίσεων του Ελεγκτικού Συνεδρίου, της 26ης Οκτωβρίου 2004, με την οποία εγκρίθηκε η έκθεση βαθμολογίας του προσφεύγοντος για το 2003,
            
         
               5.
            
            
               να ακυρώσει κάθε συναφή και/ή μεταγενέστερη απόφαση,
            
         
               6.
            
            
               να αποκαταστήσει τη ζημία που υπέστη ο προσφεύγων και να καταδικάσει το Ελεγκτικό Συνέδριο στα δικαστικά έξοδα της παρούσας διαδικασίας.
            
         Λόγοι ακυρώσεως και κύρια επιχειρήματα
   Ο προσφεύγων, ο οποίος έχει επίσης ασκήσει την προσφυγή στην υπόθεση T-377/041 (1), βάλλει στην παρούσα υπόθεση κατά των αποφάσεων του καθού με τις οποίες του δόθηκαν τα μόρια αξιολόγησης για το 2003, συντάχθηκε η έκθεση βαθμολογίας του για το ίδιο έτος και αποφασίστηκε η μη προαγωγή του το 2004 στη θέση αναθεωρητή της ολλανδικής μεταφραστικής μονάδας.
   Προς στήριξη των αιτημάτων του ο προσφεύγων ισχυρίζεται τα εξής:
   
               —
            
            
               Παραβιάστηκαν το άρθρο 11 του Κανονισμού Υπηρεσιακής Κατάστασης (ΚΥΚ) και οι αρχές της αρωγής, της χρηστής διοίκησης και της ίσης μεταχείρισης.
            
         
               —
            
            
               Η διαδικασία αξιολόγησης ενέχει πλημμέλειες, καθόσον είχε ανατεθεί σε υπαλλήλους των οποίων αμφισβητήθηκε η ακεραιότητα κατά τη διαδικασία πριν από την άσκηση της προσφυγής.
            
         
               —
            
            
               Δεν τηρήθηκαν οι προθεσμίες που προβλέπονται για τη διαδικασία αξιολόγησης.
            
         
               —
            
            
               Δεν πραγματοποιήθηκε εν προκειμένω συγκριτική εξέταση των προσόντων εντός της ολλανδικής μεταφραστικής μονάδας.
            
         
               —
            
            
               Παραβιάστηκαν οι αρχές της ασφάλειας δικαίου και της προστασίας της δικαιολογημένης εμπιστοσύνης, διότι δεν ανακοινώθηκαν οι κανόνες που θα εφαρμόζονταν στη διαδικασία προαγωγών του 2004.
            
         
               —
            
            
               Εν προκειμένω συντρέχει κατάχρηση εξουσίας.
            
         
      (1)  Υπόθεση T-377/04, Nijs κατά Ελεγκτικού Συνεδρίου (ΕΕ C 284, της 20.11.2004, σ. 26).